Burgo Steinebach

La burgo Steinebach - [ŜTAJnebaĥ], germane "roka rojo" - estas ruino de malaltaĵburgo sur la teritorio de la komunumo Steinebach an der Wied. Ĝi apartenas al la komunumaro Hachenburg kaj al la distrikto Westerwald en la federacia lando Rejnlando-Palatinato de Germanio. Situo La malabundaj restaĵoj de la malaltebenaĵa burgo en la mezalta montaro Westerwald troviĝas en la tutjara riverujo de la rivero Wied, tre proksime al la vilaĝo Steinebach. La urbo Hachenburg situas ĉirkaŭ kvin kilometrojn norde, kaj Herschbach estas ses kilometrojn pli sudokcidente. La "lagaro" de la regiono Westerwald, inkluzive de la lago Dreifelder Weiher, estas nur ĉirkaŭ 2,5 kilometrojn sude de Steinebach.